**ส่วนที่ 3**

**ยุทธ์ศาสตร์องค์กรปกครองส่วนท้องถิ่น**

1. ความสัมพันธ์ระหว่างแผนพัฒนามหาภาค

**1.1 แผนยุทธศาสตร์ชาติ 20 ปี**

วิสัยทัศน์ ประเทศมีความมั่นคง มั่งคั่ง ยั่งยืน เป็นประเทศพัฒนาแล้ว ตามปรัชญาของเศรษฐกิจพอเพียง หรือเป็นคติพจน์ประจำชาติว่า “มั่นคง มั่งคั่ง ยั่งยืน” ทั้งนี้วิสัยทัศน์ดังกล่าวจะต้องสนองตอบต่อผลประโยชน์แห่งชาติ อันได้แก่การมีเอกราช อธิปไตย และบูรณภาพแห่งเขตอำนาจรัฐ การดำรงอยู่อย่างมั่นคง ยั่งยืนของสถาบันหลักของชาติ การดำรงอยู่อย่างมั่นคงของชาติและประชาชนจากภัยคุกคามทุกรูปแบบ การอยู่ร่วมกันในชาติอย่างสันติสุขเป็นปึกแผ่นมีความมั่นคงทางสังคมท่ามกลางพหุสังคมและการมีเกียรติและศักดิ์ศรีของความ เป็นมนุษย์ ความเจริญเติบโตของชาติความเป็นธรรมและความอยู่ดีมีสุขของประชาชน ความยั่งยืนของฐานทรัพยากรธรรมชาติสิ่งแวดล้อม ความมั่นคงทางพลังงานและอาหารความสามารถในการรักษาผลประโยชน์ของชาติภายใต้การเปลี่ยนแปลงของสภาวะแวดล้อมระหว่างประเทศและการอยู่ร่วมกันอย่างสันติประสานสอดคล้องกัน ด้านความมั่นคงในประชาคมอาเซียนและประชาคมโลกอย่างมีเกียรติและศักดิ์ศรีไม่เป็นภาระของโลกและสามารถเกื้อกูลประเทศที่มีศักยภาพทางเศรษฐกิจที่ด้อยกว่า

1. **ความมั่นคง**

1.1) การมีความมั่นคงปลอดภัย จากภัยและการเปลี่ยนแปลงทั้งภายในประเทศและ

ภายนอกในทุกระดับทั้งระดับประเทศ สังคม ชุมชน ครัวเรือน และปัจเจกบุคคลและมีความมืนคงในทุกมิติ ทั้งมิติเศรษฐกิจ สังคม สิ่งแวดล้อมและการเมือง

1.2) ประเทศ มีความมั่นคงในเอกราช และอธิปไตย มีสถาบันชาติ ศาสนา พระมหากษัตริย์ที่

เข้มแข็งเป็นศูนย์กลางและเป็นที่ยึดเหนี่ยวจิตใจประชาชน ระบบการเมืองที่มั่นคงเป็นกลไกที่นำไปสู่การบริหารประเทศที่ต่อเนื่องและโปร่งใสตามหลักธรรมาภิบาล

1.3) สังคมมีความปรองดองและความสามัคคี สามารถผนึกกำลังเพื่อพัฒนาประเทศ ชุมชน

มีความเข้มแข็ง ครอบครัว มีความอบอุ่น

1.4) ประชาชน มีความมั่นคงในชีวิต มีงานและรายได้ที่มั่งคงพอเพียงกับการดำรงชีวิต มีที่อยู่

อาศัยและความปลอดภัยในชีวิต ทรัพย์สิน

1.5) ฐานทรัพยากรและสิ่งแวดล้อม มีความมั่นคงของอาหารพลังงานและน้ำ

**2) ความมั่งคั่ง**

2.1) ประเทศไทยมีการขยายตัวของเศรษฐกิจอย่างต่อเนื่อง ยกระดับเป็นประเทศในกลุ่ม

ประเทศรายได้สูงความเหลื่อมล้ำของการพัฒนาลดลง ประชากรได้รับผลประโยชน์จากการพัฒนาอย่างเท่าเทียมกันมากขึ้น

2.2) เศรษฐกิจมีความสามารถในการแข่งขันสูง สามารถสร้างรายได้ทั้งจากภายในและ

ภายนอกประเทศสร้างฐานเศรษฐกิจและสังคมแห่งอนาคต และเป็นสุดสำคัญของการเชื่อมโยงในภูมิภาคทั้งการคมนาคมขนส่ง การผลิต การค้า การลงทุน และการทำธุรกิจ มีบทบาทสำคัญในระดับภูมิภาคและระดับโลก เกิดสายสัมพันธ์ทางเศรษฐกิจและการค้าอย่างมีพลัง

2.3) ความสมบูรณ์ในทุนที่จะสามารถสร้างการพัฒนาอย่างต่อเนื่อง ได้แก่ ทุนมนุษย์ ทุนทาง

ปัญญา ทุนทางการเงิน ทุนที่เป็นเครื่องมือเครื่องจักร ทุนทางสังคม และทุนทรัพยากรธรรมชาติและสิ่งแวดล้อม

**3) ความยั่งยืน**

3.1) การพัฒนาที่สามารถสร้างความเจริญ รายได้ และคุณภาพชีวิตของประชาชนให้เพิ่มขึ้น

อย่างต่อเนื่อง ซึ่งเป็นการเจริญเติบโตของเศรษฐกิจที่ไม่ใช้ทรัพยากรธรรมชาติเกินพอดีไม่สร้างมลภาวะต่อสิ่งแวดล้อมจนเกินความสามารถในการรองรับและเยียวยาของระบบนิเวศน์

3.2) การผลิตและการบริโภคเป็นมิตรกับสิ่งแวดล้อม และสอดคล้องกับกฎระเบียบของ

ประชาคมโลกซึ่งเป็นที่ยอมรับร่วมกัน ความอุดมสมบูรณ์ของทรัพยากรธรรมชาติและสิ่งแวดล้อมมีคุณภาพดีขึ้น คนมีความรับผิดชอบต่อสังคมมีความเอื้ออาทร เสียสละเพื่อผลประโยชน์ส่วนร่วม

3.3) มุ่งประโยชน์ส่วนร่วมอย่างยั่งยืน ให้ความสำคัญกับการมีส่วนร่วมของประชาชนทุกภาค

ส่วน เพื่อการพัฒนาในทุกระดับอย่างสมดุล มีเสถียรภาพ และยั่งยืน

3.4) ประชาชนทุกภาคส่วนในสังคม ยึดถือและปฏิบัติตามปรัชญาของเศรษฐกิจพอเพียง

**กรอบยุทธศาสตร์ ระยะ 20 ปี พ.ศ.2560 - 2579**

**ยุทธศาสตร์ที่ 1** ด้านความมั่นคง

**ยุทธศาสตร์ที่ 2** ด้านการสร้างความสามารถในการแข่งขัน

**ยุทธศาสตร์ที่ 3** ด้านการพัฒนาและเสริมสร้างศักยภาพคน

**ยุทธศาสตร์ที่ 4** ด้านการสร้างโอกาสความเสมอภาคและเท่าเทียมกันทางสังคม

**ยุทธศาสตร์ที่ 5** ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม

**ยุทธศาสตร์ที่ 6** ด้านการปรับสมดุลและระบบการบริหารจัดการภาครัฐ

**1.2 แผนพัฒนาเศรษฐกิจและสังคมแห่งชาติ ฉบับที่ 12**

การจัดทำแผนพัฒนาสี่ปีของเทศบาลมีความสัมพันธ์และสอดคล้องกับแผนยุทธศาสตร์

พัฒนาขององค์กรปกครองส่วนท้องถิ่น โดยแผนยุทธศาสตร์การพัฒนาจะต้องสอดคล้องกับแผนพัฒนาเศรษฐกิจและสังคมแห่งชาติ แต่ทั้งนี้ แผนพัฒนาเศรษฐกิจและสังคมแห่งชาติ ฉบับที่ 11 (พ.ศ. 2555-2559) ได้สิ้นสุดลงและการจัดทำแผนพัฒนาเศรษฐกิจและสังคมแห่งชาติ ฉบับที่ 12 อยู่ระหว่างการเสนอร่างแผนซึ่งได้กำหนดยุทธศาสตร์เอาไว้แล้ว ดังนี้

**ยุทธศาสตร์ที่ 1** การเสริมสร้างและพัฒนาศักยภาพทุนมนุษย์

**ยุทธศาสตร์ที่ 2** การสร้างความเป็นธรรมลดความเหลื่อมล้ำในสังคม

**ยุทธศาสตร์ที่ 3** การสร้างความเข้มแข็งทางเศรษฐกิจและแข่งขันได้อย่างยั่งยืน

**ยุทธศาสตร์ที่ 4** การเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืน

**ยุทธศาสตร์ที่ 5** การเสริมสร้างความมั่นคงแห่งชาติเพื่อการพัฒนาประเทศสู่ความมั่งคั่ง

และยั่งยืน

**ยุทธศาสตร์ที่ 6** การบริหารจัดการในภาครัฐ การป้องกันการทุจริตประพฤติมิ ชอบและ

ธรรมาภิบาลในสังคมไทย

**ยุทธศาสตร์ที่ 7** การพัฒนาโครงสร้างพื้นฐานและระบบโลจิสติกส์

**ยุทธศาสตร์ที่ 8** การพัฒนาวิทยาศาสตร์ เทคโนโลยี วิจัย และนวัตกรรม

**ยุทธศาสตร์ที่ 9** การพัฒนาภาค เมือง และพื้นที่เศรษฐกิจ

**ยุทธศาสตร์ที่ 10** ความร่วมมือระหว่างประเทศเพื่อการพัฒนา

**1.3 ทิศทางการพัฒนาภาคเหนือ**

1. เสริมสร้างสภาพแวดล้อมให้เอื้อต่อการผลิต การค้า การลงทุน เชื่อมโยงเศรษฐกิจในอนุภูมิภาคลุ่มน้ำโขง เอเชียใต้ ต่างประเทศ

2. พัฒนาปัจจัยการผลิตและคุณภาพสินค้าทางการเกษตร

3. พัฒนาอุตสาหกรรมบริการภายใต้แนวคิดเศรษฐกิจสร้างสรรค์ ยกระดับคุณภาพการท่องเที่ยวให้ยั่งยืนเท่าทันกระแสตลาดสากล

4. สนับสนุนการจัดการพื้นที่เมืองและชุมชน มุ่งสู่การเป็น เมืองที่เป็นมิตรต่อสิ่งแวดล้อม

5. พัฒนาคนและสังคมให้พร้อมรับการเปลี่ยนแปลงและ เป็นสังคมแห่งการเรียนรู้

6. เสริมสร้างความมั่นคงทางสังคมและการเข้าถึงบริการทางสังคม อย่างเท่าเทียมและเป็นธรรม

7. บริหารจัดการทรัพยากรธรรมชาติและสิ่งแวดล้อมอย่างยั่งยืน 1

**1.4 แผนพัฒนากลุ่มจังหวัดภาคเหนือตอนบน 1 (เชียงใหม่ ลำพูน ลำปาง แม่ฮ่องสอน)**

**วิสัยทัศน์กลุ่มจังหวัด**

“ศูนย์กลางการท่องเที่ยว การค้า การลงทุน สู่สากล โดดเด่นวัฒนธรรมล้านนา สังคมน่าอยู่ทุกถิ่นที่”

**ประเด็นยุทธศาสตร์ที่ 1** ส่งเสริมการฟื้นฟูและอนุรักษ์แบบองค์รวม เพื่อสร้างสรรค์บรรยากาศที่สวยงาม มีเสน่ห์

**ประเด็นยุทธศาสตร์ที่ 2** ส่งเสริมการสร้างสรรค์สินค้าและบริการให้โดดเด่นและมีคุณค่า มุ่งเน้นผลิตภัณฑ์เพื่อสุขภาพ หัตถสร้างสรรค์ ศิลปวัฒนธรรม การท่องเที่ยว

**ประเด็นยุทธศาสตร์ที่ 3** ยกระดับการพัฒนาการค้าการลงทุน มุ่งเน้นอุตสาหกรรมสุขภาพ อุตสาหกรรมการจัดประชุมและนิทรรศการ (MICE) อุตสาหกรรมบริการการศึกษา และอุตสาหกรรมเกษตรแปรรูป เพื่อรองรับการท่องเที่ยวและการเข้าสู่ประชาคมเศรษฐกิจอาเซียน (AEC)

**1.5 แผนพัฒนาจังหวัดลำปาง**

**แผนพัฒนาจังหวัดลำปาง 4 ปี (พ.ศ.2561 - 2564)**

**วิสัยทัศน์จังหวัดลำปาง** “ลำปางเมืองน่าอยู่ นครแห่งความสุข”

จากการระดมความคิดเห็นทุกภาคส่วน รวมทั้งการวิเคราะห์ข้อเสนอเชิงนโยบายของเครือข่ายต่างๆของจังหวัดลำปาง ทุกภาคส่วนมีความเห็นที่ตรงกันที่จะพัฒนาเมืองลำปางให้เป็นเมืองน่าอยู่ สังคม วัฒนธรรมเศรษฐกิจ การท่องเที่ยวการค้า การลงทุน เกษตร ทรัพยากรธรรมชาติและสิ่งแวดล้อมสมดูลการบริหารจัดการ เน้นการการบริหารจัดการแบบมีส่วนร่วมการบริหารจัดการชุมชนแบบ (บวร)

เชื่อมความสัมพันธ์บ้าน วัด โรงเรียนเพื่อพัฒนาร่วมกัน รวมทั้งการบริหารจัดการรูปแบบเครือข่ายที่มีการเชื่อมโยงในทุกระดับตั้งแต่หมู่บ้าน ตำบล อำเภอและจังหวัด สมดุลการใช้องค์ความรู้ โดยการผสมผสานองค์ความรู้สมัยใหม่ และภูมิปัญญาท้องถิ่น เพื่อได้แนวทางในการการบริหารจัดการที่สอดคล้องกับบริบทของพื้นที่หรือชุมชน

**พันธกิจ**

1. สนับสนุนอำนวยความสะดวกและเสริมสร้างบรรยากาศที่เอื้อต่อการพัฒนาเศรษฐกิจภายในจังหวัดให้สามารถเพื่อมูลค่าทางเศรษฐกิจบนพื้นฐานของเศรษฐกิจเชิงสร้างสรรค์

2. พัฒนายกระดับขีดความสามารถในการประกอบการของวิสาหกิจขนาดกลาง ขนาดย่อม และวิสาหกิจชุมชนให้มีประสิทธิภาพสามารถแข่งขันได้ในตลาดการค้าประชาคมเศรษฐกิจอาเซียนและตลาดโลก

3. ส่งเสริมและพัฒนาช่องทางจัดจำหน่ายผลิตภัณฑ์และบริการของวิสาหกิจขนาดกลางขนาดย่อมและวิสาหกิจชุมชนทั้งภาคผลิตและภาคบริการและพาณิชยกรรมทั้งภายในและภายนอกประเทศ

4. ส่งเสริมให้มีการผลิตและจำหน่ายสินค้าเกษตรและเกษตรแปรรูปคุณภาพสากลสร้างมูลค่าเพิ่มสอดคล้องกับความต้องการของตลาดภายในและต่างประเทศ

5. กำหนดนโยบายจัดทำแผนงานเตรียมความพร้อมด้านโครงสร้างทางกายภาพบุคลากรและการบริหารจัดการในการพัฒนาพื้นที่ของจังหวัดให้ก้าวสู่ความเป็นศูนย์กลางโลจิสติกส์ของภาคเหนือตอนบน

6. พัฒนาคุณภาพชีวิตของประชาชนและสังคมลำปางให้มีความเข้มแข็งมีภูมิคุ้มกันรักวัฒนธรรมท้องถิ่นและถิ่นกำเนิดตามวิถีลำปางโดยดำรงชีวิตตามหลักปรัชญาของเศรษฐกิจพอเพียง

7. เสริมสร้างพัฒนาขีดความสามารถในการรักษาชีวิตและทรัพย์สินและความมั่นคงของคนในจังหวัดส่งเสริมการมีส่วนร่วมของภาคประชาชนและชุมชนในการสร้างความเข้มแข็งมั่นคงตลอดจนการเฝ้าระวังและป้องกันภัยในชุมชน

8. สนับสนุนส่งเสริมให้ทุกภาคส่วนในสังคมมีการดำเนินงานการบริหารจัดการในทุกระดับให้โปร่งใสและเป็นธรรมภายใต้หลักธรรมาภิบาล

**เป้าประสงค์รวม**

เศรษฐกิจภายในจังหวัดมีความเข้มแข็งสมดุลมั่นคง มีการขยายตัวด้านการค้าการลงทุนและเครือข่ายโลจิสติกส์ ผู้ประกอบการสามารถยกระดับขีดความสามารถในการแข่งขันสู่ตลาดการค้าประชาคมเศรษฐกิจอาเซียนและตลาดโลก ด้วยการสร้างมูลค่าเพิ่มและพัฒนามาตรฐานสินค้าและบริการทั้งภาคการเกษตรกรรม อุตสาหกรรม และภาคบริการ ประชาชนมีคุณภาพชีวิตที่ดี มีภูมิคุ้มกัน มีการพัฒนาความรู้ควบคู่กับภูมิปัญญาและวัฒนธรรมท้องถิ่น ดำเนินชีวิตตามหลักปรัชญาของเศรษฐกิจพอเพียง ภาคประชาสังคมมีความเข้มแข็ง ประชาชนมีส่วนร่วมในการบริหารจัดการภาครัฐที่มีความโปร่งใสและเป็นธรรม ภายใต้หลักธรรมาภิบาล สู่การเป็น “เมืองน่าอยู่”

**ประเด็นยุทธศาสตร์**

**ยุทธศาสตร์ที่ 1** การพัฒนาเศรษฐกิจบนพื้นฐานของเศรษฐกิจเชิงสร้างสรรค์ และการสร้างมูลค่าเพิ่มให้กับสินค้าและบริการ และเสริมสร้างความเข้มแข็งให้เศรษฐกิจชุมชนตามหลักปรัชญาของเศรษฐกิจพอเพียง

**ยุทธศาสตร์ที่ 2** การสร้างเสริมและพัฒนาจังหวัดลำปางให้มีความพร้อมรองรับการเป็นศูนย์กลางโลจิสติกส์

**ยุทธศาสตร์ที่ 3** การส่งเสริมและพัฒนาสินค้าเกษตรปลอดภัยและได้มาตรฐานแบบครบวงจร

**ยุทธศาสตร์ที่ 4** การเสริมสร้างและพัฒนาคุณภาพชีวิตของประชาชน และสังคมลำปางให้เป็นสังคมแห่งการเรียนรู้มีความเข้มแข็งมีภูมิคุ้มกันสามารถดำรงชีวิตตามหลักปรัชญาของเศรษฐกิจพอเพียง

**ยุทธศาสตร์ที่ 5**การรักษาความมั่นคงการจัดระเบียบสังคมและสร้างความร่วมมือในการักษาความสงบเรียบร้อย

**ยุทธศาสตร์ที่ 6** การส่งเสริมการลบริหารจัดการทรัพยากรธรรมชาติและสิ่งแวดล้อมอย่างสมดุลและยั่งยืน

**ยุทธศาสตร์ที่ 7** การบริหารจัดการบ้านเมืองที่ดีด้วยหลักธรรมาภิบาล

**1.6. ยุทธศาสตร์การพัฒนาอำเภอเมืองปาน**

**วิสัยทัศน์อำเภอเมืองปาน**

**“ เมืองปาน ปานทิพย์วิมาน สถานแห่งความสุขทั้งผู้อยู่และผู้เยือน ”**

**พันธกิจ (MISSION)**

1. การบริหารจัดการตามหลักเศรษฐกิจพอเพียง

2. พัฒนาผลิตภัณฑ์ชุมชนให้มีคุณภาพและการเกษตรแบบยั่งยืน

3. การพัฒนาแหล่งท่องเที่ยวและชุมชนให้มีความสวยงาม สะอาด ปลอดภัยในชีวิต

และทรัพย์สินโดยคงความเป็นธรรมชาติ

4. อนุรักษ์ทรัพยากรธรรมชาติและสิ่งแวดล้อม ใช้อย่างคุ้มค่าลดภาวะโลกร้อน

5. การพัฒนาคุณภาพชีวิตที่ดีและสังคมแห่งความผาสุก

6. การพัฒนาเน้นกระบวนการมีส่วนร่วมและการรวมกลุ่มของชุมชนให้เกิดการเรียนรู้ร่วมกัน

7. การบริหารจัดการศึกษา สร้างภูมิปัญญาทางการศึกษาตามมาตรฐานสากล

8. อนุรักษ์และฟื้นฟูศิลปวัฒนธรรมล้านนาโดยภูมิปัญญาท้องถิ่นให้มีความยั่งยืน

**เป้าประสงค์รวม**

1. เป็นแหล่งท่องเที่ยวเชิงอนุรักษ์และวัฒนธรรมอย่างสร้างสรรค์เพื่อเพิ่มมูลค่าทางเศรษฐกิจ

2. ทำให้อำเภอเมืองปาน เป็นแหล่งผลิตและจำหน่ายผลิตภัณฑ์การเกษตรและเกษตรแปรรูปที่มี

คุณภาพมาตรฐาน

3. ประชาชนอยู่ร่วมกันในสังคมอย่างมีความสุขตามวิถีล้านนาและหลักปรัชญาของเศรษฐกิจ

พอเพียง

4. ทรัพยากรธรรมชาติและสิ่งแวดล้อมได้รับการอนุรักษ์และฟื้นฟู เพื่อสร้างความสมดุลระบบนิเวศ

และรักษาคุณภาพสิ่งแวดล้อมเพื่อเป็นฐานการพัฒนาคุณภาพชีวิต การเกษตร และการท่องเที่ยว

ของอำเภอเมืองปาน รวมถึงรองรับการเปลี่ยนแปลงภูมิอากาศของโลก

**ประเด็นยุทธศาสตร์อำเภอเมืองปาน**

**ประเด็นยุทธศาสตร์ที่ 1 ส่งเสริมและพัฒนาแหล่งท่องเที่ยวเชิงอนุรักษ์และวัฒนธรรมอย่าง**

**สร้างสรรค์ เพื่อเพิ่มมูลค่าทางเศรษฐกิจรองรับการเข้าสู่ประชาคม**

**เศรษฐกิจอาเซียน(AEC)**

|  |  |  |  |  |  |  |
| --- | --- | --- | --- | --- | --- | --- |
| เป้าประสงค์เชิงยุทธศาสตร์ | ตัวชี้วัด | ค่าเป้าหมาย | | | | กลยุทธ์ |
| พ.ศ.2561 | พ.ศ.2562 | พ.ศ2563 | พ.ศ.2564 |
| เป็นแหล่งท่องเที่ยวเชิงอนุรักษ์และวัฒนธรรมอย่างสร้างสรรค์เพื่อเพิ่มมูลค่าทางเศรษฐกิจ | -ร้อยละของจำนวนนักท่องเที่ยวที่เพิ่มขึ้น  -ร้อยละที่เพิ่มขึ้นของรายได้จากการท่องเที่ยวอย่างต่อเนื่อง | ร้อยละ 5  ร้อยละ 5 |  |  |  | 1.ฟื้นฟูและพัฒนาแหล่งท่องเที่ยวธรรมชาติและแหล่งวัฒนธรรมเพื่อให้เกิดการอนุรักษ์อย่างยั่งยืน  2.ส่งเสริมการประชาสัมพันธ์ การตลาด การสร้างสรรค์กิจกรรมและรูปแบบการท่องเที่ยว เพื่อสร้างคุณค่าและมูลค่าเพิ่มทางการท่องเที่ยว  3.สร้างเสริม ปรับปรุงและพัฒนาระบบโครงสร้างพื้นฐาน และสิ่งอำนวยความสะดวก เพื่อการบริการนักท่องเที่ยวอย่างทั่วถึงและมีประสิทธิภาพ  4. ส่งเสริมและสนับสนุนผู้ประกอบการให้มีการสร้างสรรค์ ผลิตและจำหน่ายผลิตภัณฑ์ที่ระลึกจากแหล่งท่องเที่ยวของอำเภอเมืองปาน |

**ประเด็นยุทธศาสตร์ที่ 2 ส่งเสริมและพัฒนาเกษตรปลอดภัย**

|  |  |  |  |  |  |  |
| --- | --- | --- | --- | --- | --- | --- |
| เป้าประสงค์เชิงยุทธศาสตร์ | ตัวชี้วัด | ค่าเป้าหมาย | | | | กลยุทธ์ |
| พ.ศ.2561 | พ.ศ.2562 | พ.ศ.2563 | พ.ศ.2564 |
| ทำให้อำเภอเมืองปาน เป็นแหล่งผลิตและจำหน่ายผลิตภัณฑ์การเกษตรและเกษตรแปรรูปที่มีคุณภาพมาตรฐาน | -จำนวนของเกษตรกรที่ได้รับการเตรียมความพร้อมในการผลิตสินค้าเกษตรปลอดภัยและได้คุณภาพมาตรฐาน  -ดัชนีผลผลิตสินค้าเกษตรหมวดเกษตรกรรมมีแนวโน้มเพิ่มขึ้น  - ระดับความสำเร็จในการบริหารจัดการแหล่งน้ำทางการเกษตร | 250 ราย  10  ระดับ 5 |  |  |  | 1.ส่งเสริมและพัฒนาการผลิตสินค้าเกษตรและผลิตภัณฑ์ที่มีคุณภาพมาตรฐานเพื่อความปลอดภัยต่อผู้บริโภค  2.ปรับปรุงและพัฒนาโครงสร้างพื้นฐาน เทคโนโลยีการผลิตและสิ่งอำนวยความสะดวกพื้นฐานที่จำเป็นเพื่อให้การผลิตภาคการเกษตรกรรมมีประสิทธิภาพ  3.พัฒนาสถาบันเกษตรกรและเครือข่ายที่เข้มแข็งสามารถเข้าถึงแหล่งเงินทุนและอำนวยประโยชน์ให้กับเกษตรกรและประชาชนทั่วไป |

**ประเด็นยุทธศาสตร์ที่ 3 เสริมสร้างและพัฒนาคุณภาพขีวิตดำรงชีวิตตามหลักปรัชญาเศรษฐกิจ**

**พอเพียง**

|  |  |  |  |  |  |  |
| --- | --- | --- | --- | --- | --- | --- |
| เป้าประสงค์เชิงยุทธศาสตร์ | ตัวชี้วัด | ค่าเป้าหมาย | | | | กลยุทธ์ |
| พ.ศ.2561 | พ.ศ.2562 | พ.ศ2563 | พ.ศ.2564 |
| ประชาชนอยู่ร่วมกันในสังคมอย่างมีความสุขตามวิถีล้านนาและหลักปรัชญาของเศรษฐกิจ พอเพียง | ร้อยละของความสุขมวลรวมเพิ่มขึ้น  -จำนวนสถานบริการสาธารณสุขภาครัฐผ่านการรับรองมาตรฐาน  -ร้อยละหมู่บ้านที่มีการดำเนินงานดูแลสุขภาพตามแนวแนวทางแพทย์วิถีธรรม สุขภาพพึ่งตน  -ร้อยละสถานบริการสาธารณสุขที่มีอุปกรณ์การออกกำลังกายให้บริการผู้ป่วยและญาติ | 10  80  40  60 | 100  20  100 | 20 | 20 | 1.พัฒนาระบบบริการทางการแพทย์และสาธารณสุขให้มีคุณภาพ  2.ส่งเสริมและสนับสนุนการศึกษาของเด็ก เยาวชน และประชาชนให้มีคุณภาพ(ความรู้คู่คุณธรรม) สามารถเข้าถึงแหล่งอาชีพที่เหมาะสมและมีสภาพแวดล้อมทางสังคมและสวัสดิการทางสังคมที่ดี  3.เสริมสร้างความเข้มแข็งและสร้างภูมิคุ้มกันของสถาบันครอบครัวและสถาบันทางสังคมรวมทั้งสนับสนุนให้ดำรงชีวิตตามแนวปรัชญาของเศรษฐกิจพอเพียง  4. ส่งเสริมและสนับสนุนให้เกิดการรักท้องถิ่น การอนุรักษ์และเผยแพร่ประเพณีศิลปวัฒนธรรมท้องถิ่นให้เป็นที่รู้จักอย่างกว้างขวาง  5.ส่งเสริมและสนับสนุนให้มีการออกกำลังกาย กีฬาและนันทนาการ  6. พัฒนาระบบโครงสร้างพื้นฐานและสิ่งอำนวยความสะดวกให้แก่ประชาชน |

**ประเด็นยุทธศาสตร์ที่ 4 ส่งเสริมและอนุรักษ์ทรัพยากรธรรมชาติอย่างสมดุล**

|  |  |  |  |  |  |  |
| --- | --- | --- | --- | --- | --- | --- |
| เป้าประสงค์เชิงยุทธศาสตร์ | ตัวชี้วัด | ค่าเป้าหมาย | | | | กลยุทธ์ |
| พ.ศ.2561 | พ.ศ.2562 | พ.ศ2563 | พ.ศ.2564 |
| ทรัพยากรธรรมชาติและสิ่งแวดล้อมได้รับการอนุรักษ์และฟื้นฟู เพื่อสร้างความสมดุลระบบ นิเวศ และรักษาคุณภาพสิ่งแวดล้อมเพื่อเป็นฐานการพัฒนาคุณภาพชีวิต การเกษตร และการท่องเที่ยวของอำเภอเมืองปาน รวมถึงรองรับการเปลี่ยนแปลงภูมิอากาศของโลก | -ร้อยละที่เพิ่มขึ้นของการฟื้นฟูพื้นที่ป่าต้นน้ำลำธารที่เสื่อมโทรมให้มีระบบนิเวศน์ที่ดี  -ร้อยละที่เพิ่มขึ้นของหมู่บ้านที่มีการบริหารจัดการทรัพยากรธรรมชาติอย่างมีประสิทธิภาพและมีแผนการแก้ไขปัญหาสิ่งแวดล้อม | 10  10 |  |  |  | 1.เสริมสร้าง อนุรักษ์ และฟื้นฟูทรัพยากรธรรมชาติและสิ่งแวดล้อม  2.ส่งเสริมภาคีต่างๆและองค์กรเครือข่ายภาคประชาสังคมในการมีส่วนร่วมในการบริหารจัดการทรัพยากรธรรมชาติ  3.สนับสนุนและพัฒนาให้เกิดเครือข่ายรักษ์และเฝ้าระวังด้านสิ่งแวดล้อมในพื้นที่เสี่ยงภัยโดยเน้นการมีส่วนร่วมของภาคีและภาคประชาชนในท้องถิ่น  4.พัฒนาและส่งเสริมการบริหารจัดการน้ำทั้งระบบ |

**1.7 ทิศทางการพัฒนา และยุทธศาสตร์การพัฒนาขององค์กรปกครองส่วนท้องถิ่นจังหวัดลำปาง**

**วิสัยทัศน์ขององค์กรปกครองส่วนท้องถิ่นจังหวัดลำปาง**

“องค์กรปกครองส่วนท้องถิ่นจังหวัดลำปางเป็นองค์กรแห่งความสุข”

องค์กรแห่งความสุข หมายความว่า องค์กรปกครองส่วนท้องถิ่นเป็นองค์กรที่มีบุคลากรมีความรู้ ความสามารถ พร้อมรับการเปลี่ยนแปลง ปฏิบัติงานด้วยความซื่อสัตย์สุจริต โดยให้หลักกฎหมายหลักธรรมาภิบาล หลักปรัชญาของเศรษฐกิจพอเพียง หลักการมีส่วนร่วมของประชาชน หลักการบูรณาการร่วมกันระหว่างภาครัฐ เอกชน การเชื่อมโยง การประสานแผนงาน/โครงการ การบริหารงานที่ควบคู่ไปกับเป็นมิตรกับสิ่งแวดล้อม การพัฒนาศักยภาพของทุนมนุษย์/ภูมิปัญญาท้องถิ่น เพื่อก่อให้เกิดประโยชน์สาธารณะอย่างทั่วถึง ภายใต้ความเป็นกลาง ความเสมอภาค เป็นธรรม และเป็นสังคมแห่งความสุข

**พันธกิจ**

1. สร้างสังคมขององค์กรปกครองให้เป็นสังคมแห่งความสุข โดยประชาชนได้รับบริหารสาธารณะที่ทั่วถึง เสมอภาค เป็นธรรม ภายใต้การบริหารงานตามหลักธรรมาภิบาล

2. พัฒนาคุณภาพชีวิตของประชาชนให้มีภูมิคุ้มกัน รู้เท่าทันการเปลี่ยนแปลง มีทักษะในการดำรงชีวิตอย่างเหมาะสมในช่วงวัย อนุรักษ์ศิลปวัฒนธรรม/ภูมิปัญญาท้องถิ่น การนำปรัชญาของเศรษฐกิจพอเพียงมาปรับใช้ในชีวิตประจำวัน

3. การให้บริการขององค์กรปกครองส่วนท้องถิ่นบนฐานแห่งอำนาจ/หน้าที่ หลักกฎหมายความรู้ความคิดสร้างสรรค์ การบูรณาการ หลักธรรมาภิบาล การเป็นมิตรต่อสิ่งแวดล้อม และการให้บริการสาธารณะที่ประชาชนมีความพึงพอใจ

**เป้าประสงค์รวม**

ประชาชนได้รับบริการสาธารณะที่ก่อให้เกิดประโยชน์ ประชาชนมีคุณภาพชีวิตที่ดี มีภูมิคุ้มกันการเปลี่ยนแปลง ได้รับการพัฒนาศักยภาพควบคู่กับการอนุรักษ์ศิลปวัฒนธรรม/ภูมิปัญญาท้องถิ่น การอนุรักษ์ทรัพยากรธรรมชาติและสิ่งแวดล้อม มีความรัก ความสามัคคี และอยู่ในสังคมอย่างมีความสุข

**ประเด็นยุทธศาสตร์ที่ 1** ด้านการพัฒนาโครงสร้างพื้นฐาน

**ประเด็นยุทธศาสตร์ที่ 2** ด้านการอนุรักษ์ทรัพยากรธรรมชาติและสิ่งแวดล้อม

**ประเด็นยุทธศาสตร์ที่ 3** ด้านการพัฒนาสังคม/ชุมชน

**ประเด็นยุทธศาสตร์ที่ 4** ด้านการพัฒนาเศรษฐกิจ

**ประเด็นยุทธศาสตร์ที่ 5** ด้านการบริหารและพัฒนาองค์กร

**2. ยุทธศาสตร์ขององค์การบริหารส่วนตำบลทุ่งกว๋าว**

**2.1 วิสัยทัศน์**

***“ แหล่งน้ำสมบูรณ์ ตำบลน่าอยู่ สู่วิถีชุมชนพอเพียง ”***

องค์การบริหารส่วนตำบลทุ่งกว๋าว ยึดหลักการมีส่วนร่วมในการบริหารงาน โดยกระบวนการประชาคมให้มีการพัฒนากระบวนการมีส่วนร่วมของประชาคม “ร่วมคิด ร่วมทำ ร่วมรับผิดชอบ” โดยยึดหลักประสานความร่วมมือจากทุกภาคส่วนและกลุ่มองค์กรต่าง ๆ คือ กลุ่ม/องค์กร ประชาชน กรรมการหมู่บ้าน สมาชิกสภาองค์การบริหารส่วนตำบล ประชาคมอย่างมีส่วนร่วม โดยกระตุ้นและระดมความคิดจากประชาชน เพื่อนำข้อมูลมาวิเคราะห์ในการจัดทำวิสัยทัศน์ ยุทธศาสตร์การพัฒนาและการบริหารงานโดยยึดหลักธรรมาภิบาล คือ นิติธรรม คุณธรรม โปร่งใส มีส่วนร่วม รับผิดชอบ และความคุ้มค่า นอกจากนั้นยังบริหารงานภายใต้หลักปรัชญาเศรษฐกิจพอเพียง และมีการเปิดเผยข้อมูลการดำเนินงานอย่างตรงไปตรงมาและพร้อมให้ประชาชนตรวจสอบและรับข้อมูลได้ตลอดเวลา

**2.2 พันธกิจการพัฒนาองค์การบริหารส่วนตำบลทุ่งกว๋าว**

1. จัดให้มีแหล่งน้ำเพื่อการอุปโภคบริโภคและการเกษตรอย่างเพียงพอ

2. พัฒนาปรับปรุงโครงสร้างพื้นฐาน และการบริการสาธารณะอื่นๆ

3. ส่งเสริมด้านอาชีพของประชาชนให้สามารถพึ่งตนเองได้

4. ส่งเสริมการมีส่วนร่วมของชุมชน

5. ส่งเสริมให้มีการอนุรักษ์และฟื้นฟูดูแลรักษาทรัพยากรธรรมชาติและสิ่งแวดล้อมให้

ยื่นยืน

6. ส่งเสริมและพัฒนาด้านการท่องเที่ยว

7. พัฒนาการเกษตรอย่างยั่งยืนสู่ชุมชนพอเพียง

8. ส่งเสริมให้ประชาชนมีคุณภาพชีวิตที่ดี ด้านการศึกษา สาธารณสุข สวัสดิการ

สังคม และความ ปลอดภัยในชีวิตและทรัพย์สิน

9. อนุรักษ์วัฒนธรรมประเพณี และภูมิปัญญาท้องถิ่น

10. พัฒนาการเมือง และการบริหาร

**2.3 ยุทธศาสตร์**

1) ยุทธศาสตร์การพัฒนา ด้านโครงสร้างพื้นฐาน

2) ยุทธศาสตร์การพัฒนา ด้านการอนุรักษ์ทรัพยากร ธรรมชาติและสิ่งแวดล้อม

3) ยุทธศาสตร์การพัฒนา ด้านการพัฒนาสังคม

4) ยุทธศาสตร์การพัฒนา ด้านการพัฒนาเศรษฐกิจ

5) ยุทธศาสตร์การพัฒนา ด้านการบริหารและพัฒนาองค์กร

**2.4 เป้าประสงค์**

1) ประชาชนมีระบบโครงสร้างพื้นฐานที่เป็นมาตรฐาน

2) ตำบลทุ่งกว๋าวมีทรัพยากรธรรมชาติและสิ่งแวดล้อมสมบูรณ์

3) ประชาชนมีคุณภาพชีวิตที่ดี

4) ประชาชนมีอาชีพและรายได้ที่เพียงพอต่อการดำรงชีพ

5) องค์การบริหารส่วนตำบลทุ่งกว๋าวมีการบริหารและการบริการสาธารณะที่มีคุณภาพ

และเป็นธรรม

**2.5 ตัวชี้วัด**

1) ร้อยละถนน รางระบายน้ำ ท่อ และสะพาน ที่ได้มาตรฐาน

2) ร้อยละสิ่งสาธารณูปโภคและสาธารณูปการ

3) ร้อยละพื้นที่มีไฟฟ้าสาธารณะครอบคลุม

4) ร้อยละของประชาชนที่มีจิตสำนึกและมีความตระหนักในการจัดการทรัพยากร

ธรรมชาติและสิ่งแวดล้อม

5) ร้อยละของทรัพยากรและสิ่งแวดล้อมได้มาตรฐาน

6) ร้อยละของเด็ก เยาวชน สตรี ผู้สูงอายุ ผู้พิการ ผู้ป่วยเอดส์ และผู้ด้อยโอกาสที่

ได้รับการพัฒนา

7) ร้อยละของจำนวนประชาชนตำบลทุ่งกว๋าวที่ได้รับการศึกษา

8) ร้อยละของประชาชนที่มีส่วนร่วมในกิจกรรมด้านอนุรักษ์ศิลปวัฒนธรรม ประเพณี

และภูมิปัญญาท้องถิ่น

9) ร้อยละของประชาชนที่มีสุขภาพดี

10) จำนวนชุมชนที่มีความเข้มแข็ง

11) ร้อยละของการป้องกันและบรรเทาสาธารณภัยได้

12) ร้อยละของครัวเรือนยากจน

13) ร้อยละของสินค้าท้องถิ่นได้กระจายภายในท้องถิ่น

14) จำนวนแหล่งท่องเที่ยวที่ได้รับการส่งเสริม

15) ร้อยละของจำนวนบุคลากรที่ได้รับการพัฒนา

16) ร้อยละเครื่องมือเครื่องใช้และสถานที่ปฏิบัติงานที่มีคุณภาพและได้มาตรฐาน

**2.6 ค่าเป้าหมาย**

1) ร้อยละระบบโครงสร้างพื้นฐานที่เป็นมาตรฐานเพิ่มขึ้น

2) ร้อยละของทรัพยากรและสิ่งแวดล้อมที่ดี

3) ร้อยละของประชาชนที่มีคุณภาพชีวิตที่ดี

4) ร้อยละของประชาชนที่มีอาชีพและรายได้ที่เพียงพอต่อการดำรงชีพ

5) ร้อยละของบุคลากรที่ได้รับการพัฒนา

6) ร้อยละเครื่องมือเครื่องใช้และสถานที่ปฏิบัติงานที่เอื้อต่อองค์กรแห่งการเรียนรู้

และได้มาตรฐาน

* 1. **กลยุทธ์**

1. **ยุทธศาสตร์การพัฒนาโครงสร้างพื้นฐาน ประกอบด้วยกลยุทธ์**

๑.๑) ด้านการก่อสร้าง ปรับปรุง บำรุง รักษา ถนน รางระบายน้ำ ท่อ และสะพาน

๑.๒) ด้านการพัฒนาด้านสาธารณูปโภค สาธารณูปการ และพัฒนาแหล่งน้ำการเกษตร

๑.๓) ด้านการไฟฟ้าสาธารณะ

๑.๔) ด้านการผังเมือง

**2. ยุทธศาสตร์การพัฒนาการอนุรักษ์ทรัพยากรธรรมชาติและสิ่งแวดล้อมประกอบด้วยกลยุทธ์**

2.1) ด้านการสร้างจิตสำนึกและความตระหนักในการจัดการทรัพยากรธรรมชาติและ

สิ่งแวดล้อม

2.2) ด้านการอนุรักษ์ ฟื้นฟู เฝ้าระวัง และการป้องกันรักษาทรัพยากรธรรมชาติและ

สิ่งแวดล้อม

**3. ยุทธศาสตร์การพัฒนาสังคม/ชุมชนและการรักษาความสงบเรียบร้อย** **ประกอบด้วยกลยุทธ์**

3.1) ด้านการพัฒนาคุณภาพชีวิตประชาชน

3.2) ด้านการศึกษา

3.3) ด้านการส่งเสริมศิลปวัฒนธรรม ประเพณีและภูมิปัญญาท้องถิ่น

3.4) ด้านการป้องกันรักษาและส่งเสริมอนามัยของประชาชน

3.5) ด้านการส่งเสริมความเข้มแข็งของชุมชน

3.6) ด้านการป้องกันและบรรเทาสาธารณภัย

**4. ยุทธศาสตร์การพัฒนาเศรษฐกิจ** **ประกอบด้วยกลยุทธ์**

4.1) ด้านการส่งเสริมอาชีพและเพิ่มรายได้ให้แก่ประชาชน

4.2) ด้านการส่งเสริมการตลาดและการใช้สินค้าท้องถิ่น

4.3) ด้านการส่งเสริมการท่องเที่ยว

**5. ยุทธศาสตร์การบริหารและพัฒนาองค์กร ประกอบด้วยกลยุทธ์**

5.1) ด้านการพัฒนาบุคลากร

5.2) ด้านการการปรับปรุง การพัฒนาเครื่องมือ เครื่องใช้และสถานที่ปฏิบัติงาน

**2.8 จุดยืนทางยุทธศาสตร์**

1) ประชาชนได้รับการบริการ การพัฒนาและตอบสนองปัญหาด้านโครงสร้างพื้นฐานได้

อย่างทันท่วงที ครอบคลุมทั่วถึงและได้มาตรฐาน

2) อนุรักษ์และฟื้นฟูทรัพยากรธรรมชาติและสิ่งแวดล้อมในพื้นที่ตำบลทุ่งกว๋าว

3) ประชาชนมีคุณภาพกายใจที่ดี มีการพัฒนาและส่งเสริมให้ทุกชุมชนเกิดความเข้มแข็ง

4) ประชาชนในท้องถิ่นอนุรักษ์วัฒนธรรมและประเพณีของชุมชนได้อย่างยั่งยืน

5) พัฒนาระบบเศรษฐกิจฐานรากด้วยหลักปรัชญาของเศรษฐกิจพอเพียง

6) เป็นชุมชนแห่งการเรียนรู้ตลอดชีวิต และก้าวทันเทคโนโลยีที่ทันสมัยพร้อมรับการ

เปลี่ยนแปลงตามกระแสโลกาภิวัตน์

7) ส่งเสริมอาชีพให้แก่ประชาชนโดยใช้ทุนทางสังคมของชุมชน และภูมิปัญญาท้องถิ่น

8) เพิ่มศักยภาพและความสามารถของบุคลากรให้สามารถบริการสาธารณะแก่ประชาชน

ได้ครอบคลุมและทั่วถึง รวมถึงการนำหลักธรรมาภิบาลในการบริหารงานขององค์กร

**2.9 ความเชื่อมโยงยุทธศาสตร์ในภาพรวม**

ประเทศชาติจะได้รับการพัฒนาและก่อให้เกิดประโยชน์ต่อประชาชนในชาติ การพัฒนาในระดับภูมิภาค ระดับจังหวัด ระดับอำเภอ โดยเฉพาะการพัฒนาในระดับองค์กรปกครองส่วนท้องถิ่นจำเป็นต้องมีความเชื่อมโยงกันทั้งในระดับชุมชน ท้องถิ่น อำเภอ จังหวัด ภูมิภาค ประเทศต้องเป็นไปในทิศทางเดียวกัน และมีความต่อเนื่องเชื่อมโยงกัน รวมถึงการบูรณาการร่วมกันแบบองค์รวมทุกภาคส่วน แต่อย่างไรก็ดีทางองค์กรปกครองส่วนท้องถิ่นย่อมมีความอิสระในการจัดทำแผนพัฒนาและงบประมาณ โดยคำนึงถึงบริบทและทิศทางการพัฒนาของคนทั้งชาติเป็นสำคัญด้วย

การจัดทำแผนพัฒนาท้องถิ่นขององค์การบริหารส่วนตำบลทุ่งกว๋าวมีความเชื่อมโยงกันทั้งในระดับอำเภอ จังหวัด ภูมิภาค และประเทศ ซึ่งต้องอาศัยข้อมูลในการวิเคราะห์และจัดทำแผนพัฒนาท้องถิ่นในสองระดับคือ ระดับที่ 1 ข้อมูลจากบนลงล่าง (top down) คือเกิดความเชื่อมโยงตั้งแต่

ยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ยุทธศาสตร์กลุ่มจังหวัดภาคเหนือตอนบน 1 ยุทธศาสตร์จังหวัดลำปาง กรอบยุทธศาสตร์องค์กรปกครองส่วนท้องถิ่นในเขตจังหวัดลำปาง นโยบายระดับจังหวัดและอำเภอ นโยบายผู้บริหารท้องถิ่นและอื่นที่เกี่ยวข้อง ระดับที่ 2 ข้อมูลจากล่างขึ้นบน (bottom up) โดยมีการเก็บข้อมูลจากแผนชุมชน ปัญหาความต้องการของประชาชนในการประชาคมท้องถิ่น ระดับหมู่บ้าน ระดับตำบล ความเห็นจากคณะกรรมการติดตามและประเมินผลแผนพัฒนา ข้อมูลพื้นฐานต่างๆ เป็นต้น

ความเชื่อมโยงในภาพรวมในระดับชาติ ภูมิภาค จังหวัดและท้องถิ่น คือการมุ่งสร้างสังคมแห่งความสุข เกิดความมั่นคง ยั่งยืน สมดุล ด้วยหลักปรัชญาของเศรษฐกิจพอเพียง

**3. การวิเคราะห์เพื่อพัฒนาท้องถิ่น**

**3.1 การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น**

ดำเนินการประเมินโดยวิเคราะห์ถึงโอกาสและภาวะคุกคามหรือข้อจำกัด อันเป็นสภาวะแวดล้อมภายนอกที่มีผลต่อการพัฒนาด้านต่างๆ ขององค์การบริหารส่วนตำบลทุ่งกว๋าว รวมทั้งการวิเคราะห์จุดแข็ง จุดอ่อน อันเป็นสภาวะภายในท้องถิ่นซึ่งเป็นการประเมินสถานภาพขององค์การบริหารส่วนตำบลทุ่งกว๋าวในปัจจุบัน โดยใช้เทคนิค SWOT analysis ในการวิเคราะห์ ดังนี้

1) การวิเคราะห์ (Swot ) ด้านโครงสร้างพื้นฐาน

วิเคราะห์ปัจจัยภายใน (Internal AnaIysis)

|  |  |
| --- | --- |
| **จุดแข็ง (S:Strenght) / โอกาส (O:Opportunity)** | **จุดอ่อน (W:Weakness) / อุปสรรค (T:Threat)** |
| 1. ผู้บริหารให้ความสำคัญในด้านภารกิจ ด้านโครง | 1. บุคลากรสายงานผู้ปฏิบัติมีไม่เพียงพอ |
| สร้างพื้นฐาน โดยได้จัดสรรงบประมาณให้มากเป็น | 2. โครงสร้างพื้นฐานยังบริการประชาชนได้ไม่ทั่วถึง |
| อันดับแรก | 3. ปัญหาด้านงบประมาณที่มีไม่เพียงพอต่อการพัฒนา |
| 2. บุคลากรมีความรู้ ความสามารถ มีทักษะในการ |  |
| ปฏิบัติงาน |  |
| 3. ประชาชนให้ความสนใจและมีส่วนร่วมในการ |  |
| ช่วยดูแลติดตามตรวจสอบ |  |
|  |  |

วิเคราะห์ปัจจัยภายนอก (External AnaIysis)

|  |  |
| --- | --- |
| โอกาส (Opportunity = O) | อุปสรรค/ภัยคุกคาม (Threata =T) |
| 1. ได้รับการช่วยเหลือจากหน่วยงานภายนอกในการพัฒนาด้านโครงสร้างพื้นฐาน เช่น อบจ.ลำปาง กรมชลประทาน สนง.ทรัพยากรบาดาล และ กรมส่งเสริมกรปกครองท้องถิ่นเป็นต้น | 1. ระเบียบ กฎหมาย วิธีปฏิบัติมีการเปลี่ยนแปลง  2. สถานการทางการเมือง เศรษฐกิจ ทางภาครัฐทำให้งบประมาณอุดหนุนมีการเปลี่ยนแปลง  3. การบริหารงานของท้องถิ่นมีความเสี่ยงเนื่องจากการตีความของตัวบทกฎหมายของท้องถิ่นและสำนักงานตรวจเงินแผ่นดินบางครั้งมักจะสวนทางกัน |

2) การวิเคราะห์ (Swot ) ด้านสิ่งแวดล้อม

วิเคราะห์ปัจจัยภายใน (Internal AnaIysis)

|  |  |
| --- | --- |
| จุดแข็ง (S:Strenght) / โอกาส (O:Opportunity) | จุดอ่อน (W:Weakness) / อุปสรรค (T:Threat) |
| 1. สภาพพื้นที่ส่วนใหญ่เป็นที่ราบ มีทรัพยากรที่อุดมสมบูรณ์ | 1. ไม่มีสถานที่ทิ้งขยะที่มีมาตรฐาน  2. พื้นที่ส่วนใหญ่เป็นป่าไม้ แหล่งน้ำ แต่มีปัญหาขาดแคลนน้ำในฤดูแล้ง |
|  |  |
|  |  |

วิเคราะห์ปัจจัยภายนอก (External AnaIysis)

|  |  |
| --- | --- |
| โอกาส (Opportunity = O) | อุปสรรค/ภัยคุกคาม (Threata =T) |
| 1. นโยบายภาครัฐมุ่งเน้นด้านการจัดการสิ่งแวดล้อมให้เกิดความสมดุลและยั่งยืน  2. ยุทธศาสตร์การพัฒนาจังหวัดที่เน้นการท่องเที่ยวเป็นโอกาสในการพัฒนาท้องถิ่น | 1. ทรัพยากรธรรมชาติและสิ่งแวดล้อมเริ่มขาดแคลนด้วยภัยธรรมชาติ  2.ปัญหาหมอกควันไฟ และการลักลอบเผาในที่สาธารณะ |

3) การวิเคราะห์ Swot ด้านสังคม

วิเคราะห์ปัจจัยภายใน (Internal AnaIysis)

|  |  |
| --- | --- |
| จุดแข็ง (Strength = S) | จุดอ่อน (Weakness =W) |
| 1. เป็นชุมชนที่เป็นแบบชนบทดั่งเดิมมีความเป็นเครือญาติและมีความเอื้ออาทรต่อกัน  2. มีวัฒนธรรม ประเพณีและภูมิปัญญาท้องถิ่นล้านนาที่งดงาม  3. เป็นพื้นที่ที่ไม่เสี่ยงต่อสาธาณภัย เช่นโคลนถล่ม น้ำท่วมขังในเวลานาน  4. มีเจ้าหน้าที่ภายใน อบต.ทุ่งกว๋าวมีความรู้ด้านสาธารณสุข  5. มีกลุ่มของผู้มีจิตอาสาเพื่อพัฒนาชุมชนในตำบล เช่นกลุ่มพัฒนาคุณภาพชีวิต กลุ่มอาสาสมัครพัฒนาสังคมและความมั่นคงของมนุษย์ กลุ่มอาสาสมัครดูแลและช่วยเหลือคนพิการ กลุ่มองค์กรชุมชนตำบลทุ่งกว๋าว กลุ่ม อสม.ที่มีการทำงานอย่างจริงจัง | 1. ขาดการสืบทอดศิลปวัฒนธรรม ประเพณีและภูมิปัญญาท้องถิ่นสู่เด็กเยาวชนรุ่นหลัง ๆ  2. การย้ายถิ่นของวัยแรงงานทำให้ในชุมชนมีวัยพึ่งพิงเป็นจำนวนมาก  3. บางพื้นที่เสี่ยงต่อการเกิดโรคระบาดได้ง่ายและรวดเร็ว เช่น การแพร่ระบาดของโรคไข้เลือดออก  4. ประชาชนขาดความร่วมมือในการคัดแยกขยะก่อนทิ้ง  5. ประชาชนบางคนยากจน ยากไร้และด้อยโอกาสมาก |

วิเคราะห์ปัจจัยภายนอก (External AnaIysis)

|  |  |
| --- | --- |
| โอกาส (Opportunity = O) | อุปสรรค/ภัยคุกคาม (Threata =T) |
| 1. มีหน่วยงานให้บริการด้านสุขภาพในพื้นที่ เช่น รพ.สต. และ อสม.  2. มีหน่วยงานภาครัฐและสถาบันการศึกษาที่ตั้งอยู่ในพื้นที่และที่ใกล้เคียงให้การสนับสนุนการพัฒนาท้องถิ่น  3. ได้รับการสนับสนุนจากภาครัฐ ในการช่วยเหลือผู้ยากจน ผู้ยากไร้ ผู้ด้อยโอกาส ผู้สูงอายุ ผู้พิการ เช่น สนง.พัฒนาสังคมและความมั่นคงของมนุษย์ พัฒนาชุมชนอำเภอเมืองปาน ฯลฯ  4. นโยบายของรัฐบาลที่มุ่งสู่การพัฒนาที่ยั่งยืนตาม หลักปรัชญาเศรษฐกิจพอเพียง และการยกระดับคุณภาพชีวิตของประชาชน  5. ผู้นำชุมชนและแกนนำชุมชนให้ความสนใจและให้ความร่วมมือในเรื่องพัฒนาคุณภาพชีวิตและพร้อมสนับสนุนข้อมูลที่เป็นประโยชน์ต่อ อปท. | 1. สถานการณ์โรคระบาด เช่น ไข้เลือดออก ไข้หวัดสายพันธุ์ใหม่  2. ระเบียบ กฎหมายเกี่ยวกับงานสวัสดิการบางฉบับมีการเปลี่ยนแปลงทำให้องค์กรเกิดอุปสรรคในการดำเนินงานเพิ่มขึ้น  3. ประชาชนบางคนไม่ให้ความร่วมมือ และความเข้มแข็งของชุมชนมีน้อย ทำให้การดำเนินงานไม่บรรลุวัตถุประสงค์ที่วางไว้ |

4) การวิเคราะห์ (Swot ) ด้านเศรษฐกิจ

วิเคราะห์ปัจจัยภายใน (Internal AnaIysis)

|  |  |
| --- | --- |
| จุดแข็ง (Strength = S) | จุดอ่อน (Weakness =W) |
| 1. ผู้บริหารท้องถิ่นมีนโยบายเกี่ยวกับการส่งเสริมการเกษตรอินทรีย์  2. มีพื้นที่การเกษตรค่อนข้างมาก  3. กลุ่มอาชีพเกิดขึ้นในชุมชน เช่น กลุ่มคนพิการผลิตดอกไม้ ทำปุ๋ยจากไส้เดือนดิน  4. ตำบลบ้านทุ่งกว๋าวมีตลาดภายในสำหรับกลุ่มอาชีพบางกลุ่ม เช่น กลุ่มคนพิการตำบลทุ่งกว๋าว  5. มีแหล่งท่องเที่ยวที่สำคัญในพื้นที่ ได้แก่ ถ้ำ อ่างเก็บน้ำ โครงการพระราชดำริฯ | 1. แหล่งน้ำเพื่อการเกษตรไม่เพียงพอ  2. ปัญหาความยากจนและคุณภาพชีวิตของประชาชน  3. การเกษตรขาดการพัฒนาอย่างต่อเนื่อง และไม่ครบวงจร  4. กลุ่มอาชีพขาดทักษะและฝีมือ  5. วัยแรงงานออกไปทำงานนอกพื้นที่  6. ผลผลิตทางการเกษตรและผลิตภัณฑ์ชุมชนยังไม่มีคุณภาพเท่าที่ควร  ขาดการส่งเสริมด้านการตลาดและพื้นที่ทางเศรษฐกิจมีน้อย  7. แหล่งท่องเที่ยวยังขาดการพัฒนาและดูแลเอาใจใส่อย่างต่อเนื่องและจริงจัง |

วิเคราะห์ปัจจัยภายนอก (External AnaIysis)

|  |  |
| --- | --- |
| โอกาส (Opportunity = O) | อุปสรรค/ภัยคุกคาม (Threata =T) |
| 1. มีหน่วยงานที่ให้การสนับสนุนด้านอาชีพ เช่น สนง.การเกษตรอำเภอ ปศุสัตว์ สนง.พัฒนาชุมชนอำเภอ เป็นต้น  2. รัฐบาลได้ให้ความสำคัญกับการแก้ไขปัญหาความยากจนและเศรษฐกิจชุมชน/ครัวเรือน  3. ในพื้นที่มีโครงการพระราชดำริ บ้านทุ่งจี้ อยู่ในพื้นที่ส่งผลให้ประชาชนในพื้นที่บางส่วนได้รับประโยชน์โดยเข้ารับการฝึกอาชีพ ส่งเสริมรายได้ให้กับครอบครัว  4. มีสถานีวิทยุชุมชนในพื้นที่ | 1. ราคาผลผลิตทางการเกษตรตกต่ำ  2. ปัญหาเรื่องโรคระบาดในพืช  3. สถานการณ์แข่งขันทางเศรษฐกิจมีแนวโน้มที่ทวีความรุนแรงขึ้น  4. การเคลื่อนย้ายแรงงานในภาคอุตสาหกรรม ภาคบริการ ภาคการเกษตร  5. กระแสโลกาภิวัฒน์ |

5) การวิเคราะห์ Swot ด้านการบริหารและการพัฒนาองค์กร

วิเคราะห์ปัจจัยภายใน (Internal AnaIysis)

|  |  |
| --- | --- |
| จุดแข็ง (Strength = S) | จุดอ่อน (Weakness =W) |
| 1. มีความเป็นอิสระในการบริหารงบประมาณ การจัดเก็บรายได้ และยังได้รับเงินอุดหนุนจากรัฐบาลอีกจำนวนหนึ่ง  2. มีโครงสร้างและกระบวนการบริหารงานที่ไม่ซับซ้อนทำให้การบริหารงานง่ายและรวดเร็ว  3. บุคลากรในองค์การบริหารส่วนตำบลทุ่งกว๋าวมีความรู้ ความสามารถตรงตามสายงานที่ปฏิบัติและให้บริการที่รวดเร็ว  4. อาคาร สถานที่และพื้นที่ในการบริการมีกว้างขวาง | 1. บุคลากรที่มีอยู่ไม่เพียงพอในการปฏิบัติงาน  2. การประสานงานระหว่างส่วนราชการทั้งในพื้นที่ ตำบล อำเภอและจังหวัด ยังขาดประสิทธิภาพ  3. เครื่องมือเครื่องใช้ อุปกรณ์ต่างๆ ยังไม่เพียงพอต่อการปฏิบัติงาน  4. ประชาชนยังขาดความสนใจ และการมีส่วนร่วมต่อการบริหารงานและกิจการของ อบต. |

วิเคราะห์ปัจจัยภายนอก (External AnaIysis)

|  |  |
| --- | --- |
| โอกาส (Opportunity = O) | อุปสรรค/ภัยคุกคาม (Threata =T) |
| 1. มีสถาบันทางการศึกษาที่ให้บริการด้านวิชาแก่เจ้าหน้าที่ในการปฏิบัติราชการฟรี เช่น มหาวิทยาลัยเชียงใหม่ มหาวิทยาลัยราชภัฏลำปาง | 1. มีภารกิจที่พร้อมที่จะถ่ายโอนหลายๆอย่างที่จะถ่ายโอนให้องค์การปกครองส่วนท้องถิ่นในปริมาณมากแต่ภารกิจนั้นองค์กรปกครองส่วนท้องถิ่นไม่มีงบประมาณและทรัพยากรบุคคลในการดำเนินการ |

**3.2 การประเมินสถานการณ์สภาพแวดล้อมภายนอกที่เกี่ยวข้อง**

สถานการณ์สภาพแวดล้อมภายนอก จากปัญหาการเปลี่ยนแปลงจากสังคมและเศรษฐกิจทั้งระดับชาติ ย่อมมีผลต่อการพัฒนาท้องถิ่นเป็นอย่างยิ่ง โดยเฉพาะกระแสโลกาภิวัตน์ (Globalization)ที่มีส่วนและอิทธิพลต่อการพัฒนาท้องถิ่น สังคม เศรษฐกิจ และคุณภาพชีวิตความเป็นอยู่ของประชาชนกระแสโลกาภิวัตน์ที่เห็นได้ชัดเจนและมีผลต่อการพัฒนาท้องถิ่น

1. **ด้านโครงสร้างพื้นฐาน** มีการเกิดกระบวนการคมนาคมที่สะดวกรวดเร็ว การไฟฟ้าที่

ตอบสนองได้อย่างทันท่วงทีและจำเป็นต่อการใช้ชีวิตประจำวัน ประชาชนมักคุ้นเคยและต้องได้รับการตอบสนอง จึงทำให้การพัฒนาท้องถิ่นต้องให้ความสำคัญกับเรื่องนี้เป็นอย่างมาก

1. **ด้านสิ่งแวดล้อมและทรัพยากรธรรมชาติ** กระแสโลกาภิวัตน์ได้ทำให้เกิด

กระบวนการนำเอาทรัพยากรธรรมชาติมาใช้อย่างมากมาย เช่น ทรัพยากรแร่ธาตุ ป่าไม้ ทรัพยากรดิน อันส่งผลกระทบต่อการพัฒนาเนื่องจากองค์กรปกครองส่วนท้องถิ่นไม่เร่งดำเนินการอนุรักษ์และพัฒนาอาจทำให้เกิดปัญหาสิ่งแวดล้อมเป็นพิษได้ เช่น ทรัพยากรป่าไม้ที่กำลังหมดไป ส่งผลกระทบมากมายทั้งฝนแล้ง โคลนถล่ม น้ำป่าไหลหลากอย่างรุนแรง ทรัพยากรดินที่ปัจจุบันมีการใช้เคมีในการผลิตทำให้สารพิษตกค้างในดินและซึมสู่แหล่งน้ำตามธรรมชาติทำให้สัตว์น้ำ และ แหล่งน้ำอุปโภค บริโภคมีการปนเปื้อนของสารพิษ

**3) ด้านสังคม ประกอบด้วยดังนี้**

3.1) ด้านการศึกษา ปัจจุบันด้วยความก้าวหน้าของสังคมการศึกษาที่มุ่งเน้นแต่การ

แข่งขันจนทำให้ผู้เรียนมิได้สนใจการเรียนเพื่อพัฒนาท้องถิ่นหรือชุมชนตนเอง และ หลงลืมรากเหง้าของตนเอง

3.2) ด้านศาสนา วัฒนธรรม ประเพณีและภูมิปัญญาท้องถิ่น การรับเอาวัฒนธรรม

ประเพณีของตะวันตกมาใช้ปะปนกับวัฒนธรรมไทย จนทำให้วัฒนธรรมอันดีงาม และภูมิปัญญาท้องถิ่นอันดีงามเลือนหายไปจากท้องถิ่น

3.3) ด้านการพัฒนาคุณภาพชีวิตแก่ประชาชน สังคมไทยปัจจุบันได้เปลี่ยนไปมากจาก

อดีตมีการเอื้ออาทรกันช่วยเหลือซึ่งกันและกัน แต่ปัจจุบันเปลี่ยนแปลงไปมากกลายเป็นสังคมเมือง มีผู้คนมากหน้าจากต่างพื้นที่ ทำให้ความเป็นอยู่ของคนในชนบทก็เริ่มเปลี่ยนแปลงไปเช่นเดียวกัน จากอยู่ร่วมกันอย่างญาติมิตรเอื้ออาทร ช่วยเหลือกันก็เริ่มลดน้อยลง ต่างคนต่างอยู่ จะสังเกตได้จากการลงแขกดำนาน้อยลง การแบ่งปันลดน้อยลง

3.4) ด้านสาธารณภัย สืบเนื่องมาจากการใช้ทรัพยากรธรรมชาติอย่างหนัก เพื่อ

ตอบสนองกระแสโลกาภิวัตน์ทำให้ทรัพยากรธรรมชาติถูกใช้ไปมาก อันส่งผลให้สิ่งแวดล้อมถูกทำลายขาดความสมดุล อันเป็นสาเหตุของสาธารณภัยในรูปแบบต่างๆ

3.5) ด้านสุขภาพอนามัยประชาชน ปัญหาที่พบคือโรคอุบัติใหม่อุบัติซ้ำ เช่น

ไข้เลือดออก ไข้หวัดสายพันธุ์ต่าง ๆ นั่นย่อมหมายถึงสิ่งแวดล้อมเปลี่ยนแปลงอย่างรวดเร็วนั่นเอง

**4) ด้านเศรษฐกิจ** ด้านเศรษฐกิจตามกระแสโลกาภิวัตน์ทำให้ความสมดุลของทุกส่วน

เปลี่ยนแปลงไป เนื่องจากกระบวนการด้านเศรษฐกิจได้เปลี่ยนไปอย่างมากจากอดีตเราผลิตเพื่อบริโภคกลายมาเป็นเพื่อการค้าและการส่งออก สำหรับตำบลทุ่งกว๋าวเดิมเป็นสังคมการเกษตรรูปแบบทางเศรษฐกิจมุ่งผลิตไว้บริโภคในครัวเรือนเป็นหลัก และการปลูกข้าวเป็นหลัก ปัจจุบันการผลิตเพื่อการค้าขายเริ่มมีอิทธิพลต่อสังคมการเกษตร มีการปลูกพืชที่ไม่ได้บริโภคมากขึ้น และต้องขายอย่างเดียวไม่สามารถเก็บไว้บริโภคได้ในสถานการณ์ที่ราคาผลผลิตตกต่ำ

จากปัจจัยสภาพแวดล้อมภายนอกที่เปลี่ยนแปลงไปและยากที่จะหลีกเลี่ยงได้ นั่นคือกระแสโลกาภิวัตน์ที่เข้ามามีอิทธิพลต่อคนในชุมชนและท้องถิ่นเป็นอย่างมาก เนื่องจากเกิดจากความเจริญทางวัตถุและเกิดสิ่งอำนวยความสะดวก และการตอบสนองกิเลสได้เป็นอย่างดี วิธีการจัดการกับกระแสโลกาภิวัตน์ได้นั้น ในที่นี้ขอน้อมนำหลักปรัชญาของเศรษฐกิจพอเพียง ของพระบาทสมเด็จพระปรมินทรภูมิพลอดุลยเดช ที่มุ่งสร้างให้เกิดความพอดี พอเพียง พอประมาณ การดำเนินกิจกรรมต่างๆภายใต้ความสมเหตุและผล รวมทั้งการสร้างภูมิคุ้มกันที่ดีในคนในสังคมให้รู้เท่าทันกระแสโลกาภิวัตน์และอยู่ท่ามกลางกระแสอย่างมีสติ รวมทั้งการสร้างให้คนมีความรู้และนำความรู้ไปใช้อย่างมีคุณธรรม ซึ่งจะช่วยให้ปัญหาของท้องถิ่นได้รับการแก้ไขปัญหาได้อย่างแท้จริง